
Donosimo vam poznati članak nepoznatog autora o štetnosti lošeg i 
bezbožnog TV sadržaja. 


Koliko su mediji jaki i utjecajni vjerojatno ne trebamo previše objašnjavati. S razlogom ih 
se naziva sedma sila. Oni imaju moć učiniti dobro, ali i uništiti nečiji život doslovno u 
sekundi. Televizija je danas postala “član obitelji“. Vjerojatno ne možete zamisliti svoj život 
bez televizije, interneta i svih blagodati moderne tehnologije. No, jeste li se zapitali kako tu 
tehnologiju koristite, kako televizija utječe na vaš odnos u obitelji? Donosimo vam 
razmišljanja svetaca o “kutiji* koja je zavladala gotovo u svakome domu. 


Sveta Elizabeta Seton proglašena je svetica Katoličke crkve, čije ime danas nose deseci 
i deseci crkava i drugih ustanova. Ova je svetica imala viđenje koje nije mogla 
razumjeti: “Svaki će Amerikanac imati u kući crnu kutiju kroz koju će ulaziti davao" 


Sveti otac Pio bio je svećenik katoličke crkve kapucinskog Reda. Crkva je Oca Pija 
proglasila blaženim 2. svibnja 1999. g. na Trgu Sv. Petra u Rimu. Obred proglašenja o. Pija 
blaženim predvodio je sam papa Ivan Pavao I., ali niti dva najveća trga u Rimu: Svetog 
Petra i Svetog Ivana Lateranskog nisu mogli primiti sve hodočasnike koji su za tu prigodu 
došli u Rim. Otac Pio 2002. godine proglašen je svetim. Oca Pia televizija je uznemirivala i 
izazivala kod njega zgražanje. Uviđao je da će ona uništiti obiteljski život i svima je govorio 
da je ne kupuju! 


Papa Pio XII. daje proročansku i duboku izjavu o televiziji io domu koja potkrepljuje 
proročanstvo sv. Elizabete Seton. Papa Pio XII. kaže: "Svi dobro znaju da vrlo često djeca 
mogu izbjeći napad neke prijelazne bolesti izvan njihove kuće, ali joj ne mogu pobjeći kad 
ona vreba u samoj kući. Pogrešno je uvoditi rizik u bilo kojem obliku u svetost kućnog 
okruženja. 


Papa Ivan Pavao II. tijekom korizme 1996. godine sa svog balkona pozvao je sve ljude 
da isključe televizore tijekom korizme. 


Otac Frank Poncelet, svećenik, u svojoj je knjizi “Radio valovi iz pakla' izjavio: 
"Nažalost, toliki su mnogi podlegli mentalitetu “pa svi to čine" da ih je sada teško uvjeriti da 
napasti svake vrste bombardiraju naša čula kroz ovaj medij — najpopularniji, 
prevladavajućiji i lako dostupan oblik ozbiljno grešne zabave. Držati televiziju iz tobože 
dobrih razloga, a znati da je to loš medij, znači izvrgavati duhovnoj opasnosti i nesreći sebe 
i svoju djecu“, izjavio je ovaj svećenik. 


Na tvrdnju da je televizija nužno sredstvo informiranja odgovara: "To je iskrivljena, 
manipulirana istina, i to nije način na koji se trebate informirati." 

Komentari odražavaju stavove njihovih autora, ali ne nužno i stavove portala Dnevno.hr. 
Molimo čitatelje za razumijevanje te suzdržavanje od vrijeđanja, psovanja i vulgarnog 
izražavanja. Portal Dnevno.hr zadržava pravo obrisati komentar bez najave i/li 
prethodnog objašnjenja. 


